206 
har den ikke været her for 50 Aar siden, men er indvandret for en 25 Aar 
siden. 
Siden 1908 er Muldvarpen altsaa overalt, saavel Syd fra som 
Øst fra, trængt nogenlunde ligeligt frem i Terrænet. Som det vil 
ses af Kortet er de to Udbredelsesgrænser, 1908 og 1924, paa 
det nærmeste ensløbende. I de sidste 16 Aar er Muldvarpen trængt 
3—4 km frem og har bredt sig over et Areal paa ca. 60 km^. 
Det vil af det foregaaende fremgaa, at Muldvarpen er trængt 
frem gennem de to Herreder ved en kontinuerlig Vandring. Som 
Hindringer for Udbredelsen maa særlig de store Hedeflader og Vand¬ 
løbene fremhæves. Den første Hindring, Hedefladerne, har Muld¬ 
varpen undgaaet ved at vandre uden om den. Over Vandløbene 
er den kommet ved at avancere over Broer og Dæmninger. Hvor 
saadanne ikke har været til Stede, er den i en Aarrække blevet 
standset i sin Fremrykning. Dette har f. Eks. været Tilfældet ved 
Ørevejle Aa, hvor den allerede ved Aar 1795 var blevet standset 
saa længe, at Egnens Beboere havde lagt Mærke dertil. Først o. 
1870 lykkedes det Muldvarpen at passere denne Forhindring over 
den nyanlagte Dæmning ved Kilen. At den gennem saa mange 
Aar er blevet standset i sin Fremrykning af et saa ringe Vandløb 
og først har passeret dette, efter at en Dæmning derover var an¬ 
lagt, tyder ikke paa, at Dyret er tilbøjelig til at anvende Svømning 
som Udbredelsesmiddel. Ogsaa over de andre Vandløb er det, som 
omtalt, kommet ved at passere over Broerne. 
I samme Retning peger ogsaa de Kendsgerninger, der foreligger 
om Muldvarpens Vandring Nord for Limfjorden, i Vester Hanherred, 
hvor den i sin-Fremtrængen imod Vest er blevet standset af Byg¬ 
holm- og Han-Vejle, som den ligeledes har passeret ved at følge 
Thistedlandevejens Grøfter og Rabatter.^) ^ At Muldvarpen findes 
i Syd-Sverige — hvortil den maa være kommet over Danmark 
— finder da ogsaa sin Forklaring ved, at den er naaet frem til 
denne Landsdel i Fastlandstiden, da Sverige over de danske Øer 
var i Landforbindelse med Jylland og Nord-Tyskland. — Men hvor- 
naar er Muldvarpen kommet til Vendsyssel? Desværre ved man 
ikke noget sikkert om Muldvarpens Forekomst her i Landet i ældre 
Tider, idet man kun to Gange har fundet dette Dyr fossilt, og 
1) Se Vidensk. Medd. fra Dansk naturh. Foren. Bd. 76, 1923, p. 115 — 118. 
